b'\n_START_ARTICLE_\nKosmosetehnoloogia\n_START_SECTION_\n\xc3\x95hkut\xc3\xb5us\n_START_PARAGRAPH_\nKosmoselennu k\xc3\xb5ige keerulisem osa on \xc3\xb5hkut\xc3\xb5us. Sel ajal m\xc3\xb5jub kosmoseraketile ja pagasile eri j\xc3\xb5udusid. Esiteks peavad nad taluma sinusoidset vibratsiooni sagedustel 30\xe2\x80\x932000\xc2\xa0Hz. Sinusoidsest vibratsioonist veel ohtlikum on juhuslik vibratsioon, mis erinevalt sinusoidsest ei ole perioodiline ja mille amplituud muutub ajas._NEWLINE_Paljudel pagasitel, eriti inimestel, on piiratud g-j\xc3\xb5ud, mida nad suudavad taluda. Inimeste jaoks on see umbes 3\xe2\x80\x936\xc2\xa0g. Seet\xc3\xb5ttu ongi enamus raketid disainitud selliselt, et need j\xc3\xb5ud ei \xc3\xbcletaks 5\xc2\xa0g._NEWLINE_Maa atmosf\xc3\xa4\xc3\xa4ris varieerub temperatuur eri k\xc3\xb5rgustel v\xc3\xb5rreldes Maa k\xc3\xb5rgusega merepinnast. K\xc3\xb5ige k\xc3\xbclmemad temperatuurid asuvad mesopausi l\xc3\xa4hedal umbes 80\xc2\xa0km k\xc3\xb5rgusel. Seevastu k\xc3\xb5ige soojemad temperatuurid asuvad termosf\xc3\xa4\xc3\xa4ris, mis saab tugevat ioniseerivat kiirgust Van Alleni kiirgusv\xc3\xb6\xc3\xb6ndist. Temperatuurid kasvad kuni k\xc3\xb5rguseni 200\xe2\x80\x93300\xc2\xa0km ja v\xc3\xb5ivad ulatuda 1000\xe2\x80\x931500\xc2\xa0K.\n_START_SECTION_\nV\xc3\xa4ljakutsed\n_START_PARAGRAPH_\nPraeguste arvutuste kohaselt on k\xc3\xb5ige madalam hind \xc3\xbche kilogrammi kosmosesse lennutamiseks SpaceX Falcon 9 taaskasutataval raketil. See on umbes 1500 \xe2\x82\xac kilogrammi kohta. Pingutused kaalu v\xc3\xa4hendamise ja efektiivsuse t\xc3\xb5stmiseks on p\xc3\xb5hilised v\xc3\xa4ljakutsed kosmosetehnoloogias._NEWLINE_Varasemate satelliitide mehaanilised probleemid olid m\xc3\xb5nikord omistatud k\xc3\xbclmkeevituste t\xc3\xb5ttu. 2009. aastal avaldas Euroopa Kosmoseagentuur eksperdihinnangu, milles kirjeldatakse, miks k\xc3\xbclmkeevitus on oluline k\xc3\xbcsimus, mida kosmoseaparatuuri projekteerijad peavad hoolikalt kaaluma. T\xc3\xa4nap\xc3\xa4eval \xc3\xbcldjuhul v\xc3\xa4lditakse kosmosetehnoloogias keevituste kasutamist. Selle asemel eelistatakse detailide valmistamist \xc3\xbchest t\xc3\xbckist._NEWLINE_Soojus\xc3\xbclekanne on siseenergia kandumine \xc3\xbchelt kehalt teisele. Kuna traditsioonilised soojus\xc3\xbclekande liigid, nagu konvektsioon ja soojusjuhtivus pole v\xc3\xb5imalik, siis ainuke kosmoses v\xc3\xb5imalik soojus\xc3\xbclekande liik on radiatsioon.\n_START_SECTION_\nSuured ja volditavad struktuurid\n_START_PARAGRAPH_\nSuured mehaaniliselt kokkuklapitavad struktuurid nagu p\xc3\xa4iksepaneelid, antennid on k\xc3\xb5ige t\xc3\xbc\xc3\xbcpilisemad struktuurid kosmosetehnoloogias. Nende suurte m\xc3\xb5\xc3\xb5temete t\xc3\xb5ttu pole neid m\xc3\xb5ttekas lahtisena \xc3\xb5hkut\xc3\xb5usu ajal hoida. P\xc3\xb5hilised s\xc3\xbcsteemid kokkuklapitavate struktuuride liigutamiseks on hinged, k\xc3\xa4\xc3\xa4rmehhanism, origami ja motoriseeritud liigendid._NEWLINE_Poomstruktuuride k\xc3\xa4ivitamiseks kasutatakse p\xc3\xb5hiliselt motoriseeritud liigendeid ja pingestatud linttoru.\n_START_SECTION_\nT\xc3\xa4ispuhutavad struktuurid ja elupaigad\n_START_PARAGRAPH_\n21. sajandil uuesti p\xc3\xa4evakorda kerkinud mehitatud uurimismissioonid avakosmoses ja teistel taevakehadel on t\xc3\xb5statanud vajaduse struktuuridele inimeste elukeskkonna parandamiseks ja suurendamiseks. \xc3\x9cks sellised lahendusi on t\xc3\xa4ispuhutavad struktuurid. Lisaks elupaikadele pakuvad t\xc3\xa4ispuhutavad struktuurid v\xc3\xb5imalusi ruumikate \xc3\xb5hul\xc3\xbc\xc3\xbcside loomiseks. Selle kasutusv\xc3\xb5imalusi n\xc3\xa4hakse ka asteroidide korjamisel._NEWLINE_Alternatiivne tehnoloogia t\xc3\xa4ispuhutavatele struktuuridele on kokkupandavad kosmoseaparaadid.'